  Туспуктэм: vk.com (Зоопарк Удмуртии) Анжелика Тихонова корреспондент Удмуртиысь зоопаркысь Багира но Атау ягуаръёс анай-атай луизы. Со сярысь ужъюртлэн «ВКонтакте» мерлыко вотэсысь бамаз ивортӥзы. Ягуарпизы 7-тӥ куартолэзе вордӥськиз. « Ягуаръёсмы но пизы шер пумиськылӥсь сьӧд буёлоесь, соосты сьӧд пантераос шуо. Соин ик ним но коӵышпилы тупась сётӥм – Нуар – сьӧд » Удмуртиысь зоопарклэн пресс-службаез Жаляса верано, Багиралэн йӧлыз потымтэ, соин ик зоопаркын ужасьёс ягуарпиез асьсэос сюдо. Тупатэм дыре солы юон сёто. Со сяна, сӥлен но лӧпкыто ини. Коӵышпи но анаез асьсэды умой шӧдо. Зоопаркын ужасьёс пусъё, ягуарпи Атау атаезлы кельшегес. Со кадь ик котьмаин тунсыкъяськись но «вераськись». Тодэ вайытом, южтолэзе зоопаркын лемуръёслэн но капуцинъёслэн пиоссы вордскизы вал. Тегъёс: Зоопарк пӧйшуръёс Мерлык Удмуртия Ижкар  